Aitäh! Austatud riigikontrolör! Kuulates teie ettekannet ja vastust küsimusele, mis saab teie ettepanekutest edasi, tekib tõepoolest oluline probleem, mis kasu on teie ettekandest ja mis tulevikus juhtuma hakkab? Kas ma saan asjast õigesti aru, et üks ettepanek võiks olla niisugune: Riigikogu peaks sätestama mingi eristruktuuri, näiteks komisjoni, kes suhtleks tihedamalt Riigikontrolliga ja riigikontrolöriga ning kelle ülesannete hulka kuuluks ka teie ettekandes esitatud ettepanekute analüüsimine ja  vajaduse korral mingite õigusaktide algatamine?